1. Mestna občina Ljubljana, Mestni trg 1, 1000 Ljubljana, matična št. 5874025000, davčna št. SI 67593321, ki jo zastopa župan Zoran Janković, 
2. Občina Medvode, Cesta komandanta Staneta 12, 1215 Medvode, matična št. 5874564000, davčna št. SI 20991517, ki jo zastopa župan Nejc Smole, 
3. Občina Brezovica, Tržaška cesta 390, 1351 Brezovica pri Ljubljani, matična št. 5874971000, davčna št. SI 10773703, ki jo zastopa župan Metod Ropret, 
4. Občina Dobrova-Polhov Gradec, Stara cesta 13, 1356 Dobrova, matična št. 5874998000, davčna št. SI 91166004, ki jo zastopa župan Jure Dolinar, 
5. Občina Škofljica, Šmarska cesta 3, 1291 Škofljica, matična št. 5874602000, davčna št. SI 72177918, ki jo zastopa župan Primož Cimerman, 
6. Občina Dol pri Ljubljani, Dol pri Ljubljani 18, 1262 Dol pri Ljubljani, matična št. 5874173000, davčna št. SI 81226748, ki jo zastopa župan Željko Savič in 
7. Občina Horjul, Občinski trg 1, 1354 Horjul, matična št. 1332180000, davčna št. SI 19084951, ki jo zastopa župan Janko Prebil, 
in
8. Občina Ig, Govekarjeva cesta 6, 1292 Ig, matična št. 5874769000, davčna št. SI 47731206, ki jo zastopa župan Zlatko Usenik,
ter
9. JAVNO PODJETJE VODOVOD KANALIZACIJA SNAGA d.o.o., Vodovodna cesta 90, 1000 Ljubljana, matična št. 5046688000, davčna št. SI 64520463, ki ga zastopa direktor David Polutnik (kot izvajalec gospodarske javne službe) 

kot stranke sporazuma (v nadaljevanju: pogodbene stranke) 

sklenejo naslednji

SPORAZUM O SKUPNEM ZAGOTAVLJANJU IZVAJANJA GOSPODARSKIH JAVNIH SLUŽB OSKRBE S PITNO VODO IN ODVAJANJA ODPADNE VODE




UVODNE UGOTOVITVE

1. člen

Pogodbene stranke uvodoma ugotavljajo:
· da je zagotavljanje izvajanja javnih služb oskrbe s pitno vodo (tj. oskrbe s pitno vodo in z vodo za oskrbo gospodinjstev) ter odvajanja odpadne vode (tj. odvajanja komunalne in padavinske odpadne vode) izvirna pristojnost lokalnih skupnosti, ki izhaja iz njihove pospeševalne funkcije, kot zakonske implementacije ustavne pravice do lokalne samouprave (9. in 140. člen Ustave RS; Uradni list RS, št. 33/91-I, 42/97 – UZS68, 66/00 – UZ80, 24/03 – UZ3a, 47, 68, 69/04 – UZ14, 69/04 – UZ43, 69/04 – UZ50, 68/06 – UZ121,140,143, 47/13 – UZ148, 47/13 – UZ90,97,99, 75/16 – UZ70a in 92/21 – UZ62a), v zvezi z Zakonom o lokalni samoupravi (21. člen Zakona o lokalni samoupravi; ZLS; Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K),
· da Zakon o oskrbi s pitno vodo ter odvajanju in čiščenju komunalne odpadne vode (Uradni list RS, št. 21/25; ZOPVOOV) določa oskrbo s pitno vodo ter odvajanje in čiščenje komunalne odpadne vode kot obvezni gospodarski javni službi, ki ju občine zagotavljajo skladno s predpisi vlade o vrstah dejavnosti in nalogah, ki se izvajajo v okviru teh javnih služb in metodologijo za oblikovanje cen, oskrbovalnimi standardi in tehničnimi, vzdrževalnimi, organizacijskimi ter drugimi ukrepi in normativi za opravljanje javnih služb in skladno s predpisi, ki urejajo gospodarske javne službe,
· da Zakon o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40; ZGJS) v določbah 3. v zvezi s 7. členom določa, da lokalna skupnost z odlokom predpiše način izvajanja lokalnih gospodarskih javnih služb ter omogoča izvajanje gospodarskih javnih služb tako v javnem podjetju kot z dajanjem koncesij, pri čemer pa ZOPVOOV za izvajanje gospodarske javne službe oskrbe s pitno vodo tovrstnih pravnih razmerij ne opredeljuje kot koncesije, temveč v drugem odstavku 28. člena predvideva sklepanje »pogodb o izvajanju« z javnim podjetjem iz druge občine, ki mora biti v 100 % občinski lasti, 
· da je JAVNO PODJETJE VODOVOD KANALIZACIJA SNAGA d.o.o. v 100 % lasti JAVNEGA HOLDINGA Ljubljana, d.o.o., ki so ga (v 100 %) ustanovile Mestna občina Ljubljana, Občina Medvode, Občina Brezovica, Občina Dobrova-Polhov Gradec, Občina Škofljica, Občina Dol pri Ljubljani, Občina Horjul, ter na območju teh občin tudi redno izvaja vse naloge gospodarskih javnih služb (med drugim tudi) oskrbe s pitno vodo ter odvajanja odpadnih voda,
· da stranke ugotavljajo, da bi s sodelovanjem vseh občin, poleg drugih sinergij in medsebojne pomoči, bilo doseženo varnejše in tudi učinkovitejše izvajanje predmetnih javnih služb zaradi skupne uporabe resursov in porazdelitve skupnih fiksnih stroškov na več enot izvedenih storitev in tudi večjo amortizacijo potrebnih sredstev, kar prinaša sinergijske učinke tako v obliki nižjih cen na enoto storitev kot predvsem tudi v večji sigurnosti zagotavljanja pogojev za njihovo izvajanje za vse občine podpisnice,
· da se na območju Občine Ig nahaja vodarna Brest, ki glede na svoje kapacitete in tehnično zasnovo lahko dobavlja pitno vodo tudi ostalim občinam podpisnicam, saj je tehnična povezava med vodovodnimi sistemi občin že zgrajena; območje Občine Ig pa je tudi sicer glede na obseg in tok podtalnih voda tudi zelo bogato z zalogami pitne vode, nadaljnje preučevanje in koriščenje katerih bo še dodatno utrdilo stabilnost zagotavljanja te javne dobrine za vse občine podpisnice,
· da Zakon o javno-zasebnem partnerstvu (Uradni list RS, št. 127/06; ZJZP) ne prepoveduje lokalnim skupnostim, da podelijo koncesijo za opravljanje gospodarske javne službe brez javnega razpisa javnim podjetjem, ki so v 100% javni lasti, saj po izrecnem stališču v postopku sprejemanja tega zakona, razmerja med javnim partnerjem in drugo pravno osebo javnega prava (med javnim in »drugim javnim partnerjem«) ne gre šteti za razmerje javno-zasebnega partnerstva, ki bi izključevalo uporabo tretjega odstavka 36. člena ZGJS, ki dopušča možnost podelitve koncesije brez javnega razpisa (enako 35. člen ZGJS),
· da gre iz 12. člena Direktive o koncesijah 2014/23/EU, skupaj s preambulo (tč. 40) in pisnimi razlagami, razumeti na način, da se za koncesije s predmetnega področja določbe te direktive ne uporabljajo; enako izključitev pa določata tudi 15. in 16. točka prvega odstavka 11. člena Zakona o nekaterih koncesijskih pogodbah (Uradni list RS, št. 9/19, 121/21 – ZJN-3B in 50/23; ZNKP),
· da tudi ZOPVOOV v 9. členu v primerih, kot je predmetni, ko za to obstajajo geografske, ekonomske in tehnične možnosti, spodbuja občine, da se povezujejo pri skupnem izvajanju nalog s področja zadevnih gospodarskih javnih služb z namenom bolj učinkovitega izvajanja teh javnih služb,
· da je Sodišče EU zastavilo izhodišče glede horizontalnega sodelovanja pri skupnem opravljanju nalog javnega značaja v sodbi z dne 9. junija 2009 v zadevi Komisija proti Nemčiji (C‑480/06), pri čemer ni nujno, da udeleženi subjekti izvajajo dejavnost ali del dejavnosti, pomembno je, da imajo skupni cilj, pogodba pa je sporazum o sodelovanju - skupnih nalogah za dosego skupnega cilja, če so izpolnjeni vsi naslednji pogoji: (a) pogodba določa ali se z njo izvaja sodelovanje med sodelujočimi javnimi naročniki ali naročniki s ciljem zagotoviti, da se javne storitve, ki jih morajo opraviti, izvajajo ob uresničevanju ciljev, ki so jim skupni; (b) se pri tem sodelovanju upoštevajo le vidiki javnega interesa in; (c) sodelujoči javni naročniki/naročniki na odprtem trgu izvajajo manj kot 20 % dejavnosti; ki jih zajema sodelovanje, 
· da je za dosego skupnih ciljev iz prejšnjih alinej z namenom skupnega izvajanja gospodarskih javnih služb oskrbe s pitno vodo ter odvajanja odpadne vode na območju vseh občin podpisnic potrebno javnemu podjetju JAVNO PODJETJE VODOVOD KANALIZACIJA SNAGA d.o.o. zagotoviti pravico in obveznost izvajanja te javne službe ter za dosego enotnih tehničnih podlag izvajanja javnih služb in enotnih cen z javnimi pooblastili zagotoviti njihovo enotno sprejemanje,
· da gre pri sporazumu za horizontalno povezovanje na ravni samih občin kot nosilcev in podeljevalcev pravic izvajanja gospodarskih javnih služb, tako da gre v tem okviru pri izvajanju sporazuma za pogodbeno sodelovanje v smislu sodelovanja med javnimi subjekti (občina-občina),
· da pogodbene stranke z odloki na svojih območjih urejajo način izvajanja dejavnosti gospodarskih javnih služb, ki so predmet tega sporazuma, na način, kot izhaja iz nadaljevanja tega sporazuma,
· da pogodbene stranke zagotavljajo, da so pred sklenitvijo tega sporazuma zagotovile vse notranje postopke, ki in kolikor dopuščajo njegovo sklepanje, zlasti sprejetje zavez, ki so v pristojnosti drugih organov občine; oziroma k sklenitvi tega sporazuma pristopajo ob zavedanju, da je njegova realizacija odvisna od potrditve/sprejema ustreznih pravnih podlag s strani pristojnih občinskih svetov oz. drugih pristojnih organov. 

ZAVEZE POGODBENIH STRANK PRI IZVAJANJU LOJALNEGA SODELOVANJA

2. člen

Občine podpisnice se zavezujejo, da bodo za dosego skupnih ciljev zagotavljanja storitev izvajanja javnih služb oskrbe s pitno vodo ter odvajanja odpadne vode z enotnostjo in optimalno izkoriščenostjo kapacitet JAVNEGA PODJETJA VODOVOD KANALIZACIJA SNAGA d.o.o. v 100 % lasti JAVNEGA HOLDINGA Ljubljana, d.o.o. pri izvajanju storitev teh gospodarskih javnih služb in znižanja stroškov storitev za uporabnike sistemov kot končnih plačnikov storitev, v javnem interesu s horizontalnim sodelovanjem zagotovile skupno izvajanje teh gospodarskih javnih služb na celokupnem njihovem geografskem območju tako, da bo omenjeni javni službi za vse občine podpisnice izvajalo JAVNO PODJETJE VODOVOD KANALIZACIJA SNAGA d.o.o. v okviru lastnih kapacitet in morebitnih drugih kapacitet v upravljanju te družbe. 

Pogodbene stranke se v ta namen zavezujejo dati na razpolago za učinkovito izvajanje skupnega projekta vso obstoječo infrastrukturo, namenjeno oskrbi s pitno vodo in odvajanju odpadne vode, pri čemer ima takšna infrastruktura značaj infrastrukture javne službe, samo razmerje pa urejajo upravljavec/najemnik infrastrukture (izvajalec gospodarske javne službe po tem sporazumu) in pogodbene stranke. 

S predvidenim prevzemom izvajanja zadevnih javnih služb s strani skupnega izvajalca JAVNO PODJETJE VODOVOD KANALIZACIJA SNAGA d.o.o. bodo vse občine zasledovale sinergijske učinke v prvi vrsti tudi z zmanjšanjem fiksnih stroškov skupnega izvajanja teh storitev na enoto na podlagi ekonomije obsega, kar vključuje iz istih razlogov tudi predvidene prihranke pri dobavi potrebnih dobrin in storitev zaradi skupnega, enotnega naročanja večjih količin za območje vseh občin, višje stopnje amortiziranosti potrebne opreme, ipd. Uporabniki gospodarskih javnih služb vseh občin podpisnic bodo poleg posledično predvidene nižje cene na enoto izvedenih storitev pri tem pridobili tudi garancijo za še večjo stabilnost procesov izvajanja storitev zadevnih gospodarskih javnih služb, saj lahko večji sistem z hkratno uporabo več različnih potrebnih resursov več občin v večji meri absorbira in uravnava morebitne odklone od rednega delovanja, ki nastanejo npr. v posledici izrednih dogodkov, tehničnih težav oziroma prekinitev, nesreč, ipd., na posamezni točki sistema.

V tej zvezi pa bo k doseganju istih ciljev tudi za preostale občine podpisnice ključno prispevala tudi Občina Ig z zagotovitvijo svojih ključnih kapacitet: 
· Vodarna Brest, ki se nahaja na območju Občine Ig in glede na svoje kapacitete in tehnično zasnovo lahko dobavlja pitno vodo tudi ostalim občinam podpisnicam, bo zagotavljala dobavo pitne vode v vodovodni sistem preostalih občin podpisnic.
· Izvajalec bo za dobavo pitne vode v primeru potreb lahko dodatno koristil tudi povezovalni cevovod Kremenica-Ig, ki omogoča povezavo vodovodnega sistema iz vodarne Brest (v Občini Ig) in vodarne Brezova Noga (v Občini Škofljica).
· Izvajalcu bo s strani Občine Ig omogočeno izvajanje raziskovalnih vrtin za preučitev možnosti za organizacijo in izvajanje morebitnega dodatnega potrebnega koriščenja pitne vode za potrebe drugih občin podpisnic oz. njihovih uporabnikov z vzpostavitvijo dodatnih črpališč na območju Občine Ig. Občina Ig se v tej zvezi zavezuje, da bo po prejemu obvestila o izkazanih potrebah v tej zvezi s strani izvajalca aktivno pristopila k vsem relevantnim postopkom za izvajanje zadevnih aktivnosti (npr. aktivnosti za pridobitev služnosti; odkup zemljišč; pridobitev potrebnih soglasij, ipd.). 
  
V kolikor bi se ugotovila trajna nezadostnost posameznih infrastrukturnih ali drugih kapacitet izvajalca JAVNO PODJETJE VODOVOD KANALIZACIJA SNAGA d.o.o. pri izvajanju nalog zadevnih javnih služb v posamezni občini podpisnici tega sporazuma, pa se podpisnice medsebojno zavezujejo k aktivnemu skupnem sodelovanju pri iskanju ustrezne rešitve, primarno v smeri možnosti reševanja problema z obstoječimi prostimi kapacitetami drugih občin podpisnic.

Ravno tako lahko infrastrukturo posamezne občine, ki jo bo predvidoma prevzel v upravljanje kot izvajalec gospodarskih javnih služb oskrbe s pitno vodo ter odvajanja odpadne vode v primerih, ko bi se to izkazalo dolgoročno za logistično ali poslovno bolj optimalno ali potrebno, izvajalec tudi redno uporablja pri izvajanju zadevnih storitev za druge občine.

V zvezi z medsebojnimi dogovori, kot izhajajo iz določb tega člena sporazuma, oz. glede delovnih predlogov za izkoristek morebitnih sinergij med vsemi občinami podpisnicami izvajalec ažurno obvešča občine podpisnice. 

3. člen
 	
Pogodbena stranka, ki ni kapitalsko udeležena v družbi JAVNO PODJETJE VODOVOD KANALIZACIJA SNAGA d.o.o., tj. Občina Ig, bo najkasneje v roku treh mesecev zaradi uresničitve zavez skupnega zagotavljanja javnih služb podala svojemu občinskemu svetu predlog za sprejem odloka o obliki izvajanja javnih služb oskrbe s pitno vodo in odvajanja odpadne vode (v nadaljevanju krajše: odlok o obliki izvajanja) - s katerim bo skladno z določbami 3. v zvezi s 7. členom ZGJS določen izvajalec zadevnih gospodarskih javnih služb (brez posega v odlok(e) o načinu izvajanja zadevnih gospodarskih javnih služb) za izvajanje pravic in obveznosti v zvezi z izvajanjem gospodarske javne službe odvajanja odpadne vode ter bo podelila neposredno koncesijo družbi JAVNO PODJETJE VODOVOD KANALIZACIJA SNAGA d.o.o., ter določila tega izvajalca tudi kot izvajalca storitev gospodarske javne službe oskrbe s pitno vodo po drugem odstavku 28. člena ZOPVOOV ter, ob predpostavki sprejema le-tega, ter skladno z odlokom o obliki izvajanja sklenila z njo tudi koncesijsko pogodbo in pogodbo o izvajanju. 

Odlok o obliki izvajanja iz prejšnjega odstavka Občina Ig, ki ni kapitalsko udeležena v družbi JAVNO PODJETJE VODOVOD KANALIZACIJA SNAGA d.o.o., predlaga v sprejem občinskemu svetu Občine Ig po predhodnem soglasju družbe JAVNO PODJETJE VODOVOD KANALIZACIJA SNAGA d.o.o., kot izvajalca gospodarske javne službe, ki zaradi nujnega poenotenja temeljnih pravnih okvirov za izvajanje procesov tega horizontalnega sodelovanja v vseh občinah daje predhodno soglasje tudi na vsako morebitno predlagano spremembo odloka o obliki izvajanja. JAVNO PODJETJE VODOVOD KANALIZACIJA SNAGA d.o.o. kot bodoči izvajalec lahko zavrne soglasje k odloku o obliki izvajanja in njegovim spremembam, če le-ta nalaga izvajalcu gospodarske javne službe/koncesionarju večje obveznosti, kot jih ima pri izvajanju javne službe v razmerju do občin ustanoviteljic, pa se občina, ki ni kapitalsko udeležena v družbi JAVNO PODJETJE VODOVOD KANALIZACIJA SNAGA d.o.o. tj. Občina Ig, ne zaveže zagotoviti kritja stroškov zanje, skladno s predpisi. 

Pogodbene stranke se dogovorijo,  da bo cena za Občino Ig in ostale podpisnice tega sporazuma oziroma nj. uporabnike skladno s predpisi enaka polni stroškovni ceni, oblikovani skladno z določbami ZOPVOOV in Uredbo o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12,  76/17, 78/19, 44/22 – ZVO-2 in 21/25 – ZOPVOOV) oz. drugo veljavno metodologijo za oblikovanje cen. 

Izvajalec gospodarske javne službe po tem sporazumu mora zagotoviti enotne standarde ter kakovost izvajanja javne službe za vse uporabnike na območju vseh pogodbenih strank tega sporazuma, razen v primeru, da stroške višje kakovosti zagotovijo pogodbene stranke posamično ali skupaj. 

4. člen

Pogodbene stranke se zavezujejo, da bo trajno in zanesljivo izvajanje gospodarskih javnih služb oskrbe s pitno vodo ter odvajanja odpadne vode zagotovljeno s polno stroškovno ceno, sprejeto skladno s tretjim odstavkom prejšnjega člena tega sporazuma ter da med pogodbenimi strankami v zvezi z zagotavljanjem izvajanja predmetne javne službe ne bo neposrednih finančnih transakcij, razen, če je to utemeljeno s predpisi. 

5. člen
 
Občina Ig, ki ni kapitalsko udeležena v družbi JAVNO PODJETJE VODOVOD KANALIZACIJA SNAGA d.o.o., se zavezuje, da bo v predlogu odloka o obliki izvajanja iz 3. člena tega sporazuma določila, da dejavnost gospodarskih javnih služb oskrbe s pitno vodo ter odvajanja odpadne vode podrobno uredi z ustreznim odlokom, pri čemer bo vsebino predloga zadevnega odloka oziroma odlokov predhodno uskladila z vsebino odloka občin, ki so kapitalsko udeležene v družbi JAVNO PODJETJE VODOVOD KANALIZACIJA SNAGA d.o.o. Prav tako se bodo občine podpisnice tega sporazuma medsebojno obveščale o morebitnih spremembah vsebine navedenih odlokov. 

6. člen

Pogodbene stranke ugotavljajo, da so zaveze iz tega sporazuma skladne s stališči Sodišča EU glede horizontalnega sodelovanja pri skupnem opravljanju nalog javnega značaja (sodbi z dne 9. junija 2009 v zadevi C-480/06, točke 37, 44 in 47; in z dne 19. decembra 2012 v zadevi Ordine degli lngegneri della Provincia di Lecce in drugi, C-159/11, točki 34 in 35; ter sklep z dne 20. junija 2013 v zadevi Consiglio Nazionale degli Ingegneri C-352/12, točka 43 in nasl.) iz naslednjih razlogov: 
· ta sporazum se sklepa z namenom vzpostavitve lojalnega sodelovanja med udeleženimi javnimi organi pri skupnem izvajanju nalog javnih storitev zagotovitev izvajanja javnih služb, ki je skupna tem javnim organom, 
· sporazum ureja pravna razmerja samo ob upoštevanju vidikov javnega interesa,
· udeleženi podpisniki tega sporazuma na odprtem trgu ne ustvarijo več kot 20 % prihodka iz dejavnosti, ki so pomembne za izvajanje sporazuma,
· sporazum ne vključuje finančnih nakazil med udeleženimi javnimi organi, 
· v nobenem od vključenih javnih organov zasebni sektor ni udeležen. 

Sporazum ne posega v obveznost in odgovornost posamezne občine, kot nosilke gospodarske javne službe, da zagotavlja na svojem območju izvajanje predmetne javne službe. 

7. člen

Vsled tega, da gre pri sklenitvi in izvedbi tega sporazuma za sodelovanje pri zagotavljanju izvajanja javne službe, sklepajo pogodbene stranke ta sporazum pod odložnim pogojem uveljavitve odloka o obliki izvajanja iz 3. člena tega sporazuma. 

Občina Ig se zaveže, da bo odlok o obliki izvajanja iz 3. člena tega sporazuma predlagala v sprejem občinskemu svetu v roku treh mesecev po podpisu tega sporazuma. 

V roku, določenem v odloku o obliki izvajanja iz prejšnjega odstavka, sklene Občina Ig z izvajalcem gospodarske javne službe koncesijsko pogodbo in pogodbo o izvajanju s podrobno vsebino iz tega sporazuma. V koncesijski pogodbi in pogodbi o izvajanju uredita vsa vprašanja, potrebna za nemoten in celovit pričetek izvajanja dejavnosti gospodarske javne službe, zlasti pa: 
· opredelitev dejavnosti, teritorialni obseg (območje izvajanja) in vsebina gospodarske javne službe, 
· začetek in prenehanje trajanja razmerja, izključnost pravice opravljati gospodarsko javno službo, 
· izključnost dolžnosti zagotavljati uporabnikom kontinuirano in kvalitetno opravljanje gospodarske javne službe, v skladu s predpisi in v javnem interesu, 
· pogoje izvajanja gospodarske javne službe, 
· pogoje oddaje pravnih poslov tretjim osebam in prepoved prenosa pravic, 
· financiranje gospodarske javne službe, zlasti način plačevanja izvajalcu/ koncesionarju, 
· tarife in njihovo potrjevanje oziroma spreminjanje, 
· razmerja glede infrastrukture in drugih naprav ter opreme, 
· izvajanje javnih pooblastil, 
· nadzor nad izvajanjem koncesijskega/izvajalskega razmerja. 

8. člen

Uporabnikom bo storitve gospodarskih javnih služb oskrbe s pitno vodo ter odvajanja odpadne vode obračunaval izvajalec gospodarske javne službe. 

Če po določbah petega odstavka 15. člena ZOPVOOV v zvezi z določbami četrtega odstavka 61. člena ZLS občine podpisnice ne ustanovijo skupnega sveta koncedentov, je  skladno z zakonom za potrditev oz. sprejem cene za opravljanje storitev javne službe za območje Občine Ig pristojen občinski svet Občine Ig. Glede na izhodišče enotnih cen za vse občine, ki sodelujejo pri izvajanju zadevnih javnih služb v okviru predmetnega horizontalnega sodelovanja, mora biti cena, kot jo potrdi Občina Ig, ob odsotnosti objektivnih okoliščin, ki bi utemeljevali drugače, enaka ceni, (za ostale občine podpisnice) potrjeni s strani Sveta ustanoviteljev javnih podjetij, povezanih v JAVNI HOLDING Ljubljana, d.o.o. 

Materialne in upravne posledice odklonitve potrditve cen storitev gospodarskih javnih služb oskrbe s pitno vodo ter odvajanja odpadne vode oziroma sprejem nižjih cen od potrjenih s strani Sveta ustanoviteljev javnih podjetij, povezanih v JAVNI HOLDING Ljubljana, d.o.o. v zvezi s to gospodarsko javno službo nosi v celoti občina, na strani katere so razlogi za neuveljavitev cen storitev gospodarskih javnih služb oskrbe s pitno vodo ter odvajanja odpadne vode ali sprejetje drugih odločitev v zvezi s to gospodarsko javno službo iz pristojnosti občine. V primeru odklonitve potrditve utemeljeno predlagane cene mora občina, ki odkloni potrditev cene, nadomestiti razliko med dosedanjo veljavno ceno in upravičeno predlagano ceno iz proračuna, sicer je za-to odškodninsko odgovorna. 

PRISTOP NOVIH OBČIN

9. člen

Pristop novih občin, ki niso pogodbene stranke tega sporazuma, k predmetnemu sporazumu za skupno zagotavljanje storitev gospodarskih javnih služb dobave pitne vode ter odvajanja odpadne vode se izvede s sklenitvijo ločenega sporazuma med novimi občinami pristopnicami in obstoječimi pogodbenimi strankami tega sporazuma.

Sporazum iz prejšnjega odstavka mora za nove občine pristopnice vsebovati vse obveznosti, ki veljajo za pogodbene stranke po tem sporazumu, ter dogovor o ceni, ki ne sme biti nižja od cen, ki veljajo za pogodbene stranke tega sporazuma. 

Pogoj za pristop je izpolnjevanje vseh zavez za dosego skupnih ciljev, kot izhajajo iz tega sporazuma.

UPORABA PRAVA 

10. člen

Za razmerja iz tega sporazuma oziroma v zvezi njim se izključno uporablja pravo, ki se uporablja v Republiki Sloveniji. Glede vprašanj, ki jih ta sporazum ne ureja, se uporablja določila zakonov iz 1. člena tega sporazuma, Obligacijskega zakonika in drugih relevantnih predpisov.

PROTIKORUPCIJSKA KLAVZULA 

11. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja: obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku je nična. Pogodbene stranke so izrecno sporazumne, da sankcija ničnosti velja tudi za ta sporazum. 

DRUGE DOLOČBE 

12. člen

Sporazum se sme spreminjati samo s pisnim soglasjem vseh pogodbenih strank. Vsaka pogodbena stranka lahko kadarkoli predlaga spremembe ali dopolnitve tega sporazuma, ki se dogovorijo in uredijo pisno v obliki aneksov k temu sporazumu. 

13. člen

Pooblaščene osebe s strani občin podpisnic tega sporazuma, ki so pooblaščene za izvajanje tega sporazuma, so župani teh občin. Pooblaščena oseba s strani družbe JAVNO PODJETJE VODOVOD KANALIZACIJA SNAGA d.o.o., ki je pooblaščena za izvajanje tega sporazuma, je direktor družbe. Pogodbene stranke soglašajo, da bodo imele ves čas veljavnosti tega sporazuma na razpolago svoj e-poštni naslov ter da bodo vse pisne izjave drugih pogodbenih strank prejemale kadarkoli tudi po e-poštnem naslovu (uradni e-pošti naslov).

14. člen

Podatki, ki so osnova za sklenitev tega sporazuma, kot tudi dokumentacija, ki se nanaša na ta sporazum in njegovo izvajanje, razen podatkov, ki v skladu z veljavnimi predpisi štejejo za javne, štejejo za poslovno skrivnost. 

15. člen 

Pogodbene stranke so dolžne opustiti vsako dejanje, ki bi nasprotovalo izvrševanju tega sporazuma. Pogodbene stranke si morajo z vsemi sredstvi, ki so jim na voljo, prizadevati za pravilno izvrševanje tega sporazuma in spoštovanje njegovih določb. 

Tudi v primeru morebitnega odstopa od tega sporazuma se vsaka pogodbena stranka zaveže po potrebi in v razumnem obsegu sodelovati z izvajalcem pri iskanju rešitve za nadaljnjo optimalno izkoriščenost njegovih kapacitet.

16. člen

V primeru, da katero od določil tega sporazuma je ali postane nezakonito, neveljavno ali neizvršljivo v katerem koli delu, po katerikoli zakonodaji, ali v katerikoli pristojnosti, to ne vpliva na zakonitost, veljavnost in izvršljivost ostalih določil, niti ne vpliva ali omejuje zakonitosti, veljavnosti in izvršljivosti predmetnega določila v drugih pristojnostih. Tako določilo se v obsegu nezakonitosti, neveljavnosti oziroma neizvršljivosti nadomesti z določilom, ki po namenu in učinku najbolj ustreza volji pogodbenih strank.

17. člen

Pogodbene stranke bodo vsa morebitna nesoglasja, ki bi lahko nastala pri izvrševanju obveznosti iz sporazuma, uredile sporazumno. Pogodbene stranke soglašajo, da ima krajevno sodišče po sedežu izvajalca gospodarske javne službe izključno pristojnost za reševanje vseh sporov iz, na podlagi oziroma v zvezi s tem sporazumom. 

18. člen

Ta sporazum je sestavljen in podpisan v 10 (desetih) enakih izvodih, od katerih vsaka pogodbena stranka prejme 1 (en) izvod, 1 (en) izvod pa se hrani v arhivu Sveta ustanoviteljev javnih podjetij, povezanih v JAVNI HOLDING Ljubljana, d.o.o. 

Ta sporazum je sklenjen in prične veljati z dnem podpisa vseh pogodbenih strank.

Mestna občina Ljubljana, župan Zoran Janković, dne _________________

 
Občina Medvode, župan Nejc Smole, dne _________________

 
Občina Brezovica, župan Metod Ropret, dne _________________

 
Občina Dobrova-Polhov Gradec, župan Jure Dolinar, dne _________________

 
Občina Škofljica, župan Primož Cimerman, dne _________________


Občina Dol pri Ljubljani, župan Željko Savič, dne _________________

 
Občina Horjul, župan Janko Prebil, dne _________________ 


Občina Ig, župan Zlatko Usenik, dne _________________


JAVNO PODJETJE VODOVOD KANALIZACIJA SNAGA d.o.o., direktor David Polutnik, dne _________________

